NECLASIFICAT


CĂTRE REDACȚIA PORTALULUI
”posturi.gov.ro”

Vă rugăm să publicați pe portalul ”posturi.gov.ro” în data de 07.09.2026, următorul anunț:

SPITALUL CLINIC MILITAR DE URGENȚĂ
”Dr. CONSTANTIN PAPILIAN” CLUJ-NAPOCA

organizează concurs de recrutare pentru ocuparea pe perioadă nedeterminată a funcţiilor contractuale de execuţie, vacante, după cum urmează:


- Medic specialist în secția managementul calității serviciilor de sănătate, 1 post vacant cu normă întreagă de muncă și CIM pe durată nedeterminată, lucru în program fără ture;

- Asistent medical cu S în secția clinică chirurgie generală, 1 post vacant cu normă întreagă de muncă și CIM pe durată nedeterminată, program de lucru în ture de 12 cu 24 de ore.
Condiţiile generale pentru ocuparea posturilor sunt:

Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice prevăzute în fișa de post: 
Pentru postul de medic specialist în secția managementul calității: avizul de liberă practică și gradul profesional de medic specialist în specialitatea sănătate publică și management, sau avizul de liberă practică și gradul profesional de medic specialist, indiferent de specialitate, cu atestat de studii complementare în managementul serviciilor de sănătate eliberat de Ministerul Sănătății, curs de evaluator de servicii de sănătate; în cazul în care nu dețin atestatul de studii complementare în managementul serviciilor de sănătate, au obligația de a-l obține în termen de maximum 1 an de la data încadrării. 
Pentru postul de asistent medical cu S în secția clinic chirurgie generală: studii de licență în specialitatea asistent medical generalist, 6 luni vechime în specialitate.  
Alte condiții specifice: acordul scris al persoanei care dorește să candideze privind verificarea în vederea obținerii autorizației de acces la informații clasificate, corespunzător fișei postului, în condițiile în care este declarată “admis” la concurs. 

 Bibliografia și tematica, aprobată, este afișată pe pagina oficială de internet a spitalului. 
Calendarul de desfășurare a concursului:
- publicitatea concursului: 07.09.2026;
- înscrierea candidaților: 08.09 – 21.09.2026;
- susținerea probelor de concurs: 08.09 – 09.10.2026;
- afișarea rezultatelor finale: 09.10.2026, ora 15.00;

Data limită până la care se pot depune dosarele de candidat este: 21.09.2026.
Tipul probelor de concurs:
- Selecția dosarelor de concurs: 23 septembrie 2026;
- Proba scrisă-test grilă: 29 septembrie 2026, ora 09.00;
- Proba practică-specifică domeniului de activitate: 02 octombrie 2026, ora 09.00;

- Interviul: 07 octombrie 2026, ora 09.00;

Rezultatele finale ale concursului, cu mențiunea ADMIS/RESPINS, vor fi afișate la sediul spitalului și pe pagina oficială de internet la data de 09.10.2026, ora 15.00.
Documentele obligatorii pentru întocmirea dosarului de concurs sunt următoarele:

Pentru înscrierea la concurs candidaţii vor prezenta un dosar care va conţine următoarele documente:

a) formular de înscriere la concurs, conform modelului prevăzut anexa nr. 2 la H.G. nr. 1336/2022 – se asigură de unitate;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun European;

j) acordul scris al persoanei care dorește să candideze privind verificarea în vederea obținerii autorizației de acces la informații clasificate, corespunzător fișei postului, în condițiile în care este declarată “admis” la concurs – formularul se asigură de unitate;
k) certificatul de membru, avizul de exercitare a profesiei pentru anul în curs și polița de asigurare Malpraxis, eliberate de organizația profesională, pentru postul de asistent medical. 
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. 
Copiile de pe actele prevăzute la alin. (1) lit. b)-e) și k) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise.
Detalii privind condiţiile specifice, tematica şi bibliografia de concurs sunt disponibile accesând pagina oficială de internet a spitalului. Relaţii suplimentare se pot obţine la sediul Spitalului Clinic Militar de Urgenţă “Dr. Constantin Papilian” Cluj-Napoca, Str. G-ral Traian Moşoiu, nr. 22, telefon:0264403401, int. 315, persoană de contact: Șerban Eugen.
Angajator: Spitalul Clinic Militar de Urgenţă “Dr. Constantin Papilian” Cluj-Napoca; 
Tip angajator: Unitate Militară/Unitate sanitară publică; 
Categoria posturilor: Funcţii contractuale;
Judeţ: Cluj;
Tipul posturilor: Permanente;     
Nivelul posturilor: Funcţii de execuţie;
Termen de expirare: 15 zile.

